CELEX: 32013D0520
Language: fi
Date: 2013-10-21 00:00:00
Title: 2013/520/EU: Komission täytäntöönpanopäätös, annettu 21 päivänä lokakuuta 2013 , täytäntöönpanopäätöksen 2011/874/EU kumoamisesta (tiedoksiannettu numerolla C(2013) 6828)  ETA:n kannalta merkityksellinen teksti

23.10.2013   
            
            
               FI
            
            
               Euroopan unionin virallinen lehti
            
            
               L 281/27
            
         KOMISSION TÄYTÄNTÖÖNPANOPÄÄTÖS,
   annettu 21 päivänä lokakuuta 2013,
   täytäntöönpanopäätöksen 2011/874/EU kumoamisesta
   (tiedoksiannettu numerolla C(2013) 6828)
   (ETA:n kannalta merkityksellinen teksti)
   (2013/520/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 2 kohdan johdantolauseen ja b alakohdan sekä 17 artiklan 3 kohdan,
   ottaa huomioon lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (2) ja erityisesti sen 8 artiklan 4 kohdan,
   sekä katsoo seuraavaa:
   
               (1)
            
            
               Lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetussa Euroopan parlamentin ja neuvoston asetuksessa (EU) N:o 576/2013 (3) säädetään edellytyksistä, jotka koskevat kolmansista maista lähtöisin olevia lemmikkieläinten siirtoja ja tällaisissa siirroissa käytettäviä todistusmalleja. Tämä asetus kumoaa ja korvaa asetuksen (EY) N:o 998/2003 ja sitä sovelletaan 29 päivästä joulukuuta 2014. Asetuksessa (EU) N:o 576/2013 säädetään, että jos muissa kuin kaupallisissa tarkoituksissa siirrettävien koirien, kissojen tai frettien lukumäärä yksittäisen siirron aikana on suurempi kuin viisi, näiden lemmikkieläinten on täytettävä direktiivissä 92/65/ETY säädetyt eläinten terveyttä koskevat vaatimukset.
            
         
               (2)
            
            
               Sellaisten kolmansien maiden ja alueiden luettelosta, joista koirien, kissojen ja frettien tuonti ja yli viiden koiran, kissan tai fretin muut kuin kaupalliset kuljetukset unioniin on sallittu, sekä kyseisten eläinten tuonnissa ja muissa kuin kaupallisissa kuljetuksissa unioniin käytettävistä todistusmalleista 15 päivänä joulukuuta 2011 annetussa komission täytäntöönpanopäätöksessä 2011/874/EU (4) vahvistetaan luettelo kolmansista maista ja alueista, joista/joilta koirien, kissojen ja frettien tuonti ja yli viiden koiran, kissan tai fretin muut kuin kaupalliset kuljetukset unioniin on sallittu, direktiivin 92/65/ETY mukaisesti, sekä kyseisessä tuonnissa ja kyseisissä muissa kuin kaupallisissa kuljetuksissa käytettävä terveystodistus, minkä lisäksi siinä vahvistetaan enintään viiden koiran, kissan tai fretin unioniin suuntautuvissa muissa kuin kaupallisissa kuljetuksissa käytettävä terveystodistus asetuksen (EY) N:o 998/2003 mukaisesti.
            
         
               (3)
            
            
               Asetuksen (EU) N:o 576/2013 voimaantulon jälkeen hyväksyttiin seuraavat säädökset: koirien, kissojen ja frettien muissa kuin kaupallisissa siirroissa käytettävien tunnistusasiakirjojen malleista, alueiden ja kolmansien maiden luettelojen vahvistamisesta ja Euroopan parlamentin ja neuvoston asetuksessa (EU) N:o 576/2013 säädettyjen tiettyjen edellytysten noudattamista osoittavien ilmoitusten muotoa, ulkoasua ja kieliä koskevista vaatimuksista 28 päivänä kesäkuuta 2013 annettu komission täytäntöönpanoasetus (EU) N:o 577/2013 (5) sekä sellaisten alueiden ja kolmansien maiden luettelosta, joista koirien, kissojen ja frettien tuonti on sallittu sekä kyseisten eläinten tuonnissa käytettävästä todistusmallista 21 päivänä lokakuuta 2013 annettu komission täytäntöönpanopäätös 2013/519/EU (6).
            
         
               (4)
            
            
               Täytäntöönpanoasetuksen (EU) N:o 577/2013 ja täytäntöönpanopäätöksen 2013/519/EU soveltamispäivänä päätöksen 2011/874/EU säännökset vanhentuvat.
            
         
               (5)
            
            
               Täytäntöönpanoasetusta (EU) N:o 577/2013 ja täytäntöönpanopäätöstä 2013/519/EU sovelletaan 29 päivästä joulukuuta 2014. Unionin lainsäädännön selkeyden vuoksi täytäntöönpanopäätös 2011/874/EU olisi kumottava samasta päivästä alkaen.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan täytäntöönpanopäätös 2011/874/EU.
   2 artikla
   Tätä päätöstä sovelletaan 29 päivästä joulukuuta 2014.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä lokakuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  EUVL L 146, 13.6.2003, s. 1.
   
      (3)  EUVL L 178, 28.6.2013, s. 1.
   
      (4)  EUVL L 343, 23.12.2011, s. 65.
   
      (5)  EUVL L 178, 28.6.2013, s. 109.
   
      (6)  Katso tämän virallisen lehden sivu 20.